SUPER ไตรมาส 1 ขาดทุนเพิ่ม เหตุมีค่าใช้จ่ายบริหารลงทุนธุรกิจพลังงาน
SUPER ไตรมาส 1 ขาดทุนเพิ่ม 33.63 ล้านบาท จากช่วงเดียวกันของปีก่อนที่มีผลขาดทุนสุทธิ 4.80 ล้านบาท เหตุมีค่าใช้จ่ายบริหารลงทุนธุรกิจพลังงาน
15 พ.ค. 2558

บริษัท ซุปเปอร์บล๊อก จำกัด (มหาชน) หรือ SUPER รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีผลขาดทุนสุทธิ 33.63 ล้านบาท หรือขาดทุนสุทธิ 0.0017  บาทต่อหุ้น ขาดทุนเพิ่มขึ้น 600% จากช่วงเดียวกันของปีก่อนที่มีผลขาดทุนสุทธิ 4.80 ล้านบาท หรือขาดทุนสุทธิ 0.0005 บาทต่อหุ้น
ทั้งนี้ ผลการดำเนินงานที่ขาดทุนเพิ่มขึ้น เนื่องจากบริษัทมีค่าใช้จ่ายในการบริหารเพิ่มขึ้น อันเนื่องมากจากการที่บริษัทมีนโยบายที่จะขยายงานและเข้าลงทุนในธุรกิจผลิตกระแสไฟฟ้าจากพลังงานทดแทน
โดยได้มีการเข้าลงทุนในบริษัทที่ดำเนินธุรกิจผลิตกระแสไฟฟ้าจากพลังงานแสงอาทิตย์การสร้างโรงไฟฟ้าพลังงานแสงอาทิตย์ (Solar Farm) และการศึกษาโครงการพลังงานลมและพลังงานชีวมวลซึ่งเป็นผลทำให้เกิดค่าใช้จ่ายในการบริหารเพิ่มมากขึ้น โดยมีค่าใช้จ่ายที่สำคัญ ได้แก่ ค่าที่ปรึกษา ค่าประสานงาน ค่าธรรมเนียม และค่าวิจัยและพัฒนา เป็นต้น